CELEX: C2006/261/53
Language: fi
Date: 2006-10-28 00:00:00
Title: Asia T-249/06: Kanne 8.9.2006 — Niko Tube ja Nyzhniodniprovskyi Tube Rolling Plant v. neuvosto

28.10.2006   
            
            
               FI
            
            
               Euroopan unionin virallinen lehti
            
            
               C 261/28
            
         Kanne 8.9.2006 — Niko Tube ja Nyzhniodniprovskyi Tube Rolling Plant v. neuvosto
   (Asia T-249/06)
   (2006/C 261/53)
   Oikeudenkäyntikieli: englanti
   Asianosaiset
   
      Kantajat: Nikopol Seamless Tubes Plant Closed Joint Stock Company (Niko Tube) (Nikopol, Ukraina) ja Nyzhniodniprovskyi Tube Rolling Plant Open Joint Stock Company (Dnipropetrovsk, Ukraina) (edustajat: asianajajat H.-G. Kamann ja P. Vander Schueren)
   
      Vastaaja: Euroopan unionin neuvosto
   Vaatimukset
   
               —
            
            
               riidanalainen asetus on kumottava sikäli kuin se koskee kantajia
            
         
               —
            
            
               neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat, jotka ovat ukrainalaisia saumattomien putkien valmistajia, vaativat neuvoston asetuksen N:o 954/2006 (1) kumoamista. Tällä asetuksella otettiin käyttöön lopullinen polkumyyntitulli tiettyjen muun muassa Ukrainasta peräisin olevien saumattomien putkien tuonnissa.
   Kanteensa tueksi kantajat väittävät, että neuvosto
   
               —
            
            
               määritteli normaaliarvon ilmeisen arviointivirheen perusteella ja syrjintäkiellon vastaisesti ottamalla huomioon tavaroita, joita kantajat eivät valmista
            
         
               —
            
            
               määritteli merkittävän vahingon perusasetuksen (2) 3 artiklan vastaisesti, koska yhteisön tuottajat eivät tehneet täysimääräisesti yhteistyötä
            
         
               —
            
            
               toimi perusasetuksen 5 artiklan 4 kohdan vastaisesti, kun se ei päättänyt menettelyä, kun yhteisön tuotannonala ei tehnyt yhteistyötä
            
         
               —
            
            
               teki ilmeisen arviointivirheen perusasetuksen 2 artiklan 10 kohdan nojalla, kun se vähensi oletetun palkkion kauppayhtiö Sepcon vientihinnasta
            
         
               —
            
            
               loukkasi yhdenvertaisen kohtelun periaatetta, kun se tarkasteli kantajien tarjoamaa sitoumusta ja lopuksi hylkäsi sen
            
         
               —
            
            
               loukkasi kantajien puolustautumisoikeuksia ja rikkoi EY 253 artiklaa, kun se ei esittänyt asianmukaisia perusteluja päätökselleen.
            
         
      (1)  Lopullisen polkumyyntitullin käyttöönottamisesta tiettyjen Kroatiasta, Romaniasta, Venäjältä ja Ukrainasta peräisin olevien raudasta tai teräksestä valmistettujen saumattomien putkien tuonnissa, neuvoston asetusten (EY) N:o 2320/97 ja (EY) N:o 348/2000 kumoamisesta, tiettyjen muun muassa Venäjältä ja Romaniasta peräisin olevien, raudasta tai seostamattomasta teräksestä valmistettujen saumattomien putkien tuontiin sovellettavien polkumyyntitullien välivaiheen tarkastelun ja toimenpiteiden voimassaolon päättymistä koskevan tarkastelun päättämisestä sekä tiettyjen muun muassa Venäjältä ja Romaniasta sekä Kroatiasta ja Ukrainasta peräisin olevien, raudasta tai seostamattomasta teräksestä valmistettujen saumattomien putkien tuontiin sovellettavien polkumyyntitullien välivaiheen tarkastelujen päättämisestä 27.6.2006 annettu neuvoston asetus (EY) N:o 954/2006 (EUVL 2006 L 175, s. 4).
   
      (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annettu neuvoston asetus (EY) N:o 384/96 (EYVL 1996 L 56, s. 1).